**Richard Treat Williams** (1951–2023) var en amerikansk skuespiller som spilte i filmer, teater og TV-produksjoner. Han fikk sitt gjennombrudd som filmskuespiller i musikalfilmen *Hair* (1979), som var regissert av Miloš Forman.

Bakgrunn
--------

Richard Treat Williams ble født i Stamford i Connecticut, som sønn av antikvitetshandleren Marian Williams (*née* Andrew) og forretningsmannen Richard Norman Williams. Han var oppkalt[] etter sin stamfar, Richard Treat (1584–1669), en tidlig nybygger i New England som flere tusen amerikanere i dag kan føre sine slektslinjer tilbake til.

Familien til Treat Williams flyttet til Rowayton i Connecticut da han var tre år gammel. På morssiden var hans tippoldefar William Henry Barnum senator for Connecticut, og en slektning av sirkuseieren P. T. Barnum. Williams var også en fjern slektning av Robert Treat Paine, som var en av mennene som undertegnet den amerikanske uavhengighetserklæringen i 1776.

Williams spilte amerikansk fotball på high school. Han gikk først på Kent School i Connecticut, og fortsatte utdannelsen på Franklin and Marshall College i Lancaster i Pennsylvania.

Skuespiller
-----------

Treat Williams ble kjent da han spilte hovedrollen i Miloš Forman-filmen *Hair* (1979), som var basert på Broadway-musikalen *Hair*. Han spilte i mer enn 75 filmer og flere TV-serier, blant annet i filmene *1941* (1979), *Once Upon A Time In America* (1984), *Dead Heat* (1988), *When You're Dead* (1995) og *Deep Rising* (1998).[]

Williams ble nominert til en Golden Globe Award for sin rolle i *Hair* som rollefiguren George Berger. Han fikk en andre Golden Globe-nominasjon for hovedrollen i Sidney Lumets *Prince of the City* (1981) og en tredje nominasjon for hans prestasjoner som Stanley Kowalski i TV-versjonen av *A Streetcar Named Desire*. I 1996 var Williams nominert til beste mannlige hovedrolle under Emmy Award fra Academy of Television Arts & Sciences for sitt arbeid i HBO-filmen *The Late Shift*, der han portretterte den føderale agenten Michael Ovitz.[]

I 1996 spilte han skurken Xander Drax i Paramount Pictures’ *The Phantom*, der Williams’ rollefigur gjorde sitt beste for å ta over verden og drepe den mystiske superhelten som alltid forpurret de onde planene hans.[]

Williams’ skuespillerkarriere omfatter også en rekke roller på teaterscenen. Han mottok en Drama League Award for sin rolle i nyoppsetningen på Broadway av Stephen Sondheims *Follies*, og en annen pris for hovedrollen i en off-Broadway-produksjon av *Captain's Bravest*. På Broadway spilte han også i en rekke andre oppsetninger, som *Grease*, *Sherman Brothers Over Here!*, *Once in a Life TIme*, *Pirates of Penzance* og *Love Letters*.[]

Williams er dessuten kjent for sin rolle som dr. Andrew Brown i TV-serien *Everwood*; rollefiguren hans var en nevrokirurg fra New York som flyttet med sin familie til Colorado. Serien ble godt mottatt av både publikum og kritikerne. Williams fikk to SAG-nominasjoner (2003 og 2004) for sin rolle i serien.[]

Williams hadde også gjesteopptredener i den amerikanske TV-serien *Brothers & Sisters*, der han spilte rollefiguren David Morton.[]

Regissør
--------

Williams jobbet også som regissør, og mottok to filmfestival-priser for å ha regissert *Texan* i Showtimes' *Chanticleer*-serie.

Dødsfallet
----------

Den 12. juni 2023 ble Williams påkjørt av en bil mens han kjørte motorsykkelen sin på Vermont Route 30, i nærheten av Dorset i Vermont. Han ble fløyet til Albany Medical Center hvor han ble erklært død.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Discogs, Discogs artist-ID 380696, besøkt 9. oktober 2017[Hentet fra Wikidata]
3. ↑   Internet Broadway Database, Internet Broadway Database person-id 72009, besøkt 9. oktober 2017[Hentet fra Wikidata]
4. ↑   «Treat Williams, Star of 'Everwood' and 'Hair,' Dead at 71 Following Motorcycle Accident», verkets språk engelsk[Hentet fra Wikidata]
5. ↑  Pulver, Andrew (13. juni 2023). «Treat Williams, prolific character actor, dies in motorcycle crash aged 71». *The Guardian* **(engelsk)**. ISSN 0261-3077. Besøkt 16. juni 2023.
6. 1 2  Williams, Treat. Interview with Joshua Sherman. *Q&A with Treat Williams.* 24. juni 2021.
7. ↑  «Marien 'Andy' Williams, 82, Rowayton antique dealer». *The Darien Times*. 30. november 2006.
8. ↑  «Treat Williams is Aiming for Success on Many Fronts». *The Philadelphia Inquirer*. 4. september 1984.
9. 1 2  Schiff, Barry (5. februar 2011). «Pilots: Treat Williams». *AOPA Pilot*. Besøkt 9. desember 2016.
10. ↑  Vazquez, Ingrid; Mangalindan, JP (12. juni 2023). «Treat Williams, Star of 'Everwood' and 'Hair,' Dead at 71 Following Motorcycle Accident». *People*. Besøkt 13. juni 2023.
11. ↑  «Actor Treat Williams dies at 71 after motorcycle accident». *NBC News*. Besøkt 13. juni 2023.
12. ↑  «Treat Williams, Actor Known for Film Version of "Hair," Dies at 71». *The New York Times*. Besøkt 13. juni 2023.

Eksterne lenker
---------------

* (en) Treat Williams på Internet Movie Database Rediger på Wikidata

* (sv) Treat Williams i Svensk Filmdatabas Rediger på Wikidata

* (da) Treat Williams på Filmdatabasen Rediger på Wikidata

* (da) Treat Williams på Scope Rediger på Wikidata

* (fr) Treat Williams på Allociné Rediger på Wikidata

* (en) Treat Williams på AllMovie Rediger på Wikidata

* (en) Treat Williams hos Turner Classic Movies Rediger på Wikidata

* (en) Treat Williams hos Rotten Tomatoes Rediger på Wikidata

* (en) Treat Williams hos The Movie Database Rediger på Wikidata

* (en) Treat Williams hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** MusicBrainz **·** Discogs
 |